CELEX: 32006R2027
Language: hr
Date: 2006-12-19 00:00:00
Title: Uredba Vijeća (EZ) br. 2027/2006 od 19. prosinca 2006. o sklapanju Sporazuma o partnerstvu u području ribarstva između Europske zajednice i Republike Kabo Verdea

11/Sv. 121
            
            
               HR
            
            
               Službeni list Europske unije
            
            
               174
            
         32006R2027
   
               L 414/1
            
            
               SLUŽBENI LIST EUROPSKE UNIJE
            
         UREDBA VIJEĆA (EZ) br. 2027/2006
   od 19. prosinca 2006.
   o sklapanju Sporazuma o partnerstvu u području ribarstva između Europske zajednice i Republike Kabo Verdea
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 37. u vezi s njegovim člankom 300. stavkom 2. i prvim podstavkom članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:
   
               (1)
            
            
               Zajednica i Republika Kabo Verde su pregovarale te su parafirale Sporazum o partnerstvu u području ribarstva koji omogućuje ribarima Zajednice obavljanje ribolova u vodama nad kojima Republika Kabo Verde ima suverenitet.
            
         
               (2)
            
            
               Treba odobriti taj Sporazum.
            
         
               (3)
            
            
               Treba odrediti način raspodjele ribolovnih mogućnosti među državama članicama,
            
         DONIJELO JE OVU UREDBU:
   Članak 1.
   Ovime se, u ime Zajednice, odobrava Sporazum o partnerstvu u području ribarstva između Europske zajednice i Republike Kabo Verdea.
   Tekst Sporazuma je priložen ovoj Uredbi.
   Članak 2.
   Ribolovne mogućnosti određene Protokolom raspoređuju se među državama članicama na sljedeći način:
   
               Ribolovna kategorija
            
            
               Vrsta plovila
            
            
               Država članica
            
            
               Povlastice ili kvota
            
         
               Ribolov tuna
            
            
               Plovila za ribolov plutajućim parangalima
            
            
               Španjolska
            
            
               41
            
         
               Portugal
            
            
               7
            
         
               Ribolov tuna
            
            
               Tunolovci hladnjače za ribolov plivaricom
            
            
               Španjolska
            
            
               12
            
         
               Francuska
            
            
               13
            
         
               Ribolov tuna
            
            
               Tunolovci za ribolov povrazom
            
            
               Španjolska
            
            
               7
            
         
               Francuska
            
            
               4
            
         Ako zahtjevi za povlastice u tim državama članicama ne iscrpe sve ribolovne mogućnosti predviđene Protokolom, Komisija može uzeti u razmatranje zahtjeve drugih država članica.
   Članak 3.
   Države članice čija plovila ribare u okviru ovog Sporazuma obavješćuju Komisiju o količinama svakog ribljeg stoka ulovljenog u ribolovnoj zoni Kabo Verdea u skladu s Uredbom Komisije (EZ) br. 500/2001 od 14. ožujka 2001. o utvrđivanju detaljnih pravila za primjenu Uredbe Vijeća (EEZ) br. 2847/93 o nadzoru ulova s ribarskih plovila Zajednice u vodama trećih zemalja i na otvorenim morima (2).
   Članak 4.
   Ovime se ovlašćuje predsjednik Vijeća da odredi osobu(-e) ovlaštenu(-e) za potpisivanje Sporazuma kako bi on obvezivao Zajednicu.
   Članak 5.
   Ova Uredba stupa na snagu sedmog dana od dana objave u Službenom listu Europske unije
       (3).
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. prosinca 2006.
      
         
            Za Vijeće
         
         
            Predsjednik
         
         J. KORKEAOJA
      
   
   
      (1)  Mišljenje od 30. studenoga 2006. (još nije objavljeno u Službenom listu).
   
      (2)  SL L 73, 15.3.2001., str. 8.
   
      (3)  Dan stupanja na snagu Sporazuma objavljuje Glavno tajništvo Vijeća u Službenom listu Europskih zajednica.